सूर्यषष्ठी पर शुद्धता का विशेष महत्व होता है। भगवान सूर्य की पूजा का प्रसाद बनाने के लिए चूल्हे की लकड़ी से लेकर बर्तन तक सभी को गंगाजल से पवित्र किया जाता है। पूजा सामग्री बनाने के लिए फूल और पीतल के बर्तन उपयोग में लाए जाते हैं। व्रत रखने से पहले घर-आंगन और व्रती का पवित्र होना बेहद जरूरी होता है। इसके लिए पहले दिन नहाय-खाय के दौरान गंगा स्नान कर व्रती महिलाएं और पुरुष स्वयं को पवित्र करते हैं। गंगाजल से पूरे घर को पवित्र किया जाता है। व्रत का पकवान गंगाजल से ही बनता है। दिनभर व्रत करने के बाद शाम को लौकी की सब्जी, रोटी या चावल खाया जाता है। दूसरे दिन पंचमी को व्रती एक समय बिना नमक का भोजन करते हैं। जबकि षष्ठी को निर्जला व्रत रखकर गंगा, यमुना जैसी नदियों या फिर सरोवर में कमर तक पानी में खड़े होकर डूबते सूर्य को अर्घ्य दिया जाता है। सप्तमी की सुबह को उगते सूरज को अर्घ्य देकर व्रत का पारण होता है।